3(52 Beilage II. 



der ortten raisen, vnd den verhanndnen Perlt'ang abfordern wurde, solle ainem oder 

 anderm derselb , mit ebenmessig daryber gemachter Verzaichnuss vnwaigerlich 

 Zuegestelt werden, 



10. Vnnd seitemahln angeregte Ylz ainer Zimblichen lenge, sollen Vnnsere 

 beambte alda den Perlfang Jedesmahls abgethailter fürgeen lassen, Zuuerstehen, 

 das erste Jar von der Passauerischen Greniz, biss an Khaltenegger, das ander Jar 

 selbiges : vnd fürs drite Jar das Schrottenpaumwasser, durch welche Vermittlung 

 vnd abthailung alle Jar Zwai derselben ortt vnbesuecht verbleiben, auch die Perl 

 vmb souil mehr rhuee haben, besser wa.xen vnd zeitigen khünden, 



1 I . Sodann solch absonderlicher Perlfang , auf der Ylz , Zu anhaltendem 

 etwas schönen Wetter, Inner etlich wenig tagen, das end erraichen khan, wissen 

 Vnnsere beamten, als die in loco, dem fang iederzeit Persöhnlich beiZewohnen, 

 Zumahln aber darob Zesein, das die eröffneten oder durchsuechten Muschl denn 

 negsten Zerschlagen, oder sonnsten verschittet werden, damit sie nit etwem andern 

 in die hendt fallen, vnnd Solch die erkhentliche Zaichen wahr nemen mechten, 

 Sie die Perlvischer sollen auch dergleichen bei Vermeidung schwerer straff für sich 

 selbst niemandt weisen, oder endteckhen, sonnder diser erkhennen der Perl Muschl 

 vnnder Inen allerdings verschwigen halten, 



12. Souil nun Ir der Perl Vischer Jerlichen Sold anlangt, wellen wür ainem 

 dess Tags 20 kl. daran Er nichts so der importanz gefanngen, für sein miehe raichen 

 lassen, so Inen die beambten ZubeZallen, da aber ainer oder der annder ein solch 

 Perl funde , dass Zeitig vnd schön , sollen die beambte demselben erfünder , nach 

 discretion, vnd etwann das Perl gross vnd schön sein mag , von ainem in Zween 

 vnd drei gülden. Zum Trinckhgelt geben vnd verehrn, Wann aber villeücht der- 

 mahln ainst ain so hochgiltig stuckh, von ainem fischer gefunden wurde, sollen 

 wür dessen berichtet ; vnnd darauf derselb Vischer mit ainer solchen ergezligkhait 

 bedacht werden, dem er sich wol Zuerfreyen^. 



13. Demnach vnns auch vorkhombt, das sich sowol in Stett vnd Merckhten 

 als Landtgerichten vnd hofmarchen, vil der haimblichen Perl Vischer receptatores 

 vnnd andere darmit handtierende Persohnen aufhalten sollen, So wellen wür hie- 

 mit ernstlich, das aller orthen auf dergleichen leüth vleissiger speeh vnd obacht 

 bestelt, Item bei denn Perlwassern selbs öfters Zuegesehen, vnd so sonderlich Zu 

 nachts durch die Ambtleüth, auch da vonnetten, andere Jeweiln bestelte Persohnen, 

 denen darumben Zuuertrawen öfFters vnfirsehens visitiert , vnnd dann ruchtbar 

 gemacht werde, wer haimbliche Perlvischer und anndere Inen anhengige leüth an- 

 Zaige, das demselben nach glegenheit ain guet Trinckhgelt eruolgen solle, In- 

 massen Vnsernthalben durch die beamten In dern Verwaltung die Perlwasser ligen, 

 nach beschaffenheit solchen anzaigens Ze ainem 4. 5. biss in 6 fl. darZuegeben, 



Vnnd wann nun dergleichen Persohnen benennt werden, Ist gegen Inen, nach 

 lauth vorangeZogenen ersten Punctens Zuuerfahrn, 



14. Alsdieweiln wir auch vernemmen, das ofi'termahln schöne vnd hochgiltige" 



1) In der Instruction für die anderen Waldbezirke hoisst es hier ferner: »Auf denje- 

 nigen Vnnsern Perhvasscr vnnd Fachen, die vnnsern beambten etwas zu weit entlegen, 

 vnnd derwillen dem Perlfanng Persöhnlich nit beywohneii khündtcn, mögen die verpflich- 

 ten Perlvischer gleichwoll die Muschl vnnderm fanng selbsten durchsucchcn, doch wo es 

 annderst Ir Zwehen oder mehr hat, sich kliainer allain, sondern allzeit insgsanibt ob dem 

 Wasser findtcn lassen, vnnd die Inen Zu handt khommendte Perl, Vnnseren beambten 

 ihrewlich ubcrandtwortten, also liierunder ainiche Irem Aidt vnnd pflicht zuwiderlaufiendte 

 jffahr f^ebrauchcn, Ks ist auch mit der Verwahr: vnd vberliferung solcher Perl allerdings 

 Zehalteii, wie hin Vorgeeiidten anndcrni Puncten angeriert wierdt, sonnderlich das solches 

 gleich, wie das eröfnen der Muschlii mit gesambter handt, vnnd nit von ainen allainig 

 beschche.ci 



